Guéridon / Bemutatkozás
A Guéridon Assistance vállalkozás vezetőjeként engedje meg, hogy pár mondatban bemutassam cégemet és a gondolatot, ami elindításához vezetett.
Mit is jelent a Guéridon kifejezés?
A francia eredetű szó jelentése: asztalka, ami első hallásra nem tűnhet izgalmasnak, de ha a szót a megfelelő helyen használjuk, új értelmet nyer és láthatjuk, mennyi minden van mögötte.
A guéridon asztal megjelenése a 17. század közepére tehető és XIV. Lajos Versailles-i palotájában már több százat számoltak össze. Díszes, szépen megmunkált kis faasztalt képzeljünk el, melyre vázákat, egyéb dekorációt vagy gyertyatartókat helyeztek, de az idő múlásával a szolgálók az ételek tálaláshoz és egyéb kellékek tárolásához használták. Egyfajta támaszt, biztos alapot jelentett.
Ez az, amiért vállalkozásom nevének választottam a Guéridon szót.
A biztos támaszra, az élet minden területén szükségünk lehet!
Ezt a támaszt biztosítja önnek a Guéridon Assistance a mindennapokban, legyen az a legalapvetőbb probléma vagy egy összetett feladat megoldása.
Ley Gábornak hívnak, Budapesten születtem 1978-ban és mind a mai napig itt élek.
2005-ben történész diplomát szereztem a Eötvös Loránd Tudományegyetemen. Az egyetemi évek alatt sok tapasztalatot és sokrétű tudást szereztem, mely nagyban segített abban, hogy az élet minden területén megálljam a helyem.
Családi tradíció révén már a tanulmányaim alatt dolgozni kezdtem a diplomácia területén.
Hosszú évek kemény munkája után, mely idő alatt végigjártam a ranglétra összes lépcsőfokát a rendezvényszervezés és a diplomáciai szolgálat területén, megismerkedtem számos nemzet kultúrájával, gasztronómiájával és viselkedési szokásaival. Összetett tudást szereztem többek között a rezidenciavezetés, az elméleti és a gyakorlati protokoll területén is.
A minőségi munkához persze folyamatos tanulásra és fejlődésre van szükség, így a gyakorlati tapasztalataim mellé protokoll ügyintézői végzettséget szereztem és az angol nyelv mellett a svéd nyelvet is beszélem.
Gondos előkészítés után úgy éreztem, most jött el a pillanat, hogy tudásommal önnek is segítségére lehessek.